I 1867 hadde hun atelier på Slottet i Christiania, som en gunstbevisning fra kong Karl IV. Hun bodde fra 1871 til omkring 1880 i München, hvor hun solgte tyske og norske landskapsmotiver til tyske kunstforeninger. Hun stilte ut ved Christiania Kunstforening i perioden 1852–1868, og flere ganger hos Trondhjems Kunstforening og Bergens kunstforening. I 1881 stilte hun ut et motiv fra München i Göteborg.